b'\n_START_ARTICLE_\nJohn Walker Lindh\n_START_SECTION_\nOppvekst\n_START_PARAGRAPH_\nHan ble f\xc3\xb8dt og vokste opp i Silver Spring i Maryland. Lindh var blitt d\xc3\xb8pt, men vokste ikke opp som troende katolikk. Da Lindh var ti \xc3\xa5r gammel, flyttet familien til San Anselmo i California. Han led av en tarminfeksjon som barn. I en alder av 14 \xc3\xa5r, bedret Lindhs helse og han ble innskrevet ved Redwood High School som f\xc3\xb8rste\xc3\xa5rsstudent. Han ble s\xc3\xa5 overf\xc3\xb8rt til Tamiscal High School, en alternativ skole som tilbyr selvstyrte, individualiserte studieprogram. Det var der han studerte andre kulturer, inkludert islam og Midt\xc3\xb8sten.\n_START_SECTION_\nKonvertering til islam og reise til Midt\xc3\xb8sten\n_START_PARAGRAPH_\nI 1997 konverterte Lindh til islam og han begynte fast \xc3\xa5 bes\xc3\xb8ke moskeer i Mill Valley og senere i San Francisco. I 1998 reiste han til Yemen, og ble v\xc3\xa6rende i cirka ti m\xc3\xa5neder for \xc3\xa5 l\xc3\xa6re seg arabisk, slik at han kunne v\xc3\xa6re i stand til \xc3\xa5 lese koranen p\xc3\xa5 originalspr\xc3\xa5ket. Han returnerte til USA i 1999, og bodde sammen med sin familie i cirka \xc3\xa5tte m\xc3\xa5neder f\xc3\xb8r han vendte tilbake til Yemen enda en gang i februar 2000, hvorfra han reiste videre til Pakistan for \xc3\xa5 studere ved en madrassa-skole som ogs\xc3\xa5 utdannet fremtidige selvmordsbombere._NEWLINE_Lindh dro til Afghanistan i mai 2001 for \xc3\xa5 kjempe for det afghanske Talibans styrker mot den afghanske Nordalliansen. Hans foreldre oppgir at han var motivert av historier om overgrep beg\xc3\xa5tt av Nordalliansen mot afghanske sivile. Lindh fikk oppl\xc3\xa6ring ved Al-Farouq, en treningsleir i Afghanistan tilknyttet Al-Qaida. Der deltok han p\xc3\xa5 et foredrag holdt av Osama bin Laden like f\xc3\xb8r terrorangrepet i USA den 11. september 2001. Lindh hadde tidligere f\xc3\xa5tt oppl\xc3\xa6ring sammen med Harkat-ul-Mujahideen, en internasjonalt utpekt terrorist-organisasjon, hvis oppholdssted er basert i Pakistan_NEWLINE_Lindh byttet navn til Suleiman al-Faris i hans tid i Afghanistan, men han foretrakk navnet Abu Suleiman al-Irlandi._NEWLINE_Mens han var i utlandet, sendte Lindh utallige e-poster til sin familie. I en av dem, fortalte faren hans om bombingen USS Cole som var blitt beg\xc3\xa5tt av muslimske terrorister. Lindh svarte p\xc3\xa5 dette \xc2\xabat fordi den amerikanske jageren var i en yemensk havn, s\xc3\xa5 var var det en krigshandling mot islam og derfor var bombingen berettiget.\xc2\xbb\n_START_SECTION_\nArrestasjon og dom\n_START_PARAGRAPH_\nLind ble tatt til fange av Nordalliansen 25. november 2001, kort tid etter at hans enhet av fremmedkrigere hadde overgitt seg ved Kunduz. Han ble tatt til fange under slaget ved Qala-i-Jangi, der den amerikanske CIA-offiseren Johnny Mike Spann ble drept som det f\xc3\xb8rste vestlige tapet under krigen i Afghanistan._NEWLINE_Lindh ble d\xc3\xb8mt til 20 \xc3\xa5rs fengsel i forbindelse med hans deltagelse som medlem av Taliban i Afghanistan. Under soningen ble Lindh irsk statsborger gjennom farmoren som ble f\xc3\xb8dt i Donegal._NEWLINE_23. mai 2019 blir Lindh pr\xc3\xb8vel\xc3\xb8slatt etter \xc3\xa5 ha sonet 17 \xc3\xa5r og 5 m\xc3\xa5neder av dommen. I de neste tre \xc3\xa5rene f\xc3\xa5r han ikke forlate USA eller benytte internett, blant annet.'